b'\n_START_ARTICLE_\nLouis van Gaal\n_START_SECTION_\nZgodovina\n_START_PARAGRAPH_\nPred trenersko kariero je Van Gaal igral na polo\xc5\xbeaju veznega igralca v klubih kot so Royal Antwerp, Telstar, Sparta Rotterdam in AZ Alkmmar. Ima dokon\xc4\x8dano tudi izobrazbo gimnasti\xc4\x8dnega trenerja, s katero je pou\xc4\x8deval na \xc5\xa1olah ob za\xc4\x8detku svoje igralske kariere, \xc5\xa1e kot amaterski igralec nogometa._NEWLINE_Trenerske korake se je nau\xc4\x8dil, kot pomo\xc4\x8dnik trenerja Lea Beenhakkerja pri nizozemskem klubu Ajax, katerega je leta 1991 tudi prevzel v vlogi glavnega trenerja. Pod njegovim vodstvom v nizozemski Eredvisie nizozemski prvi ligi je osvojil tri naslove prvaka (1994, 1995, 1996), UEFA pokal (1992) in Ligo prvakov (1995), kjer je v finalu premagal italijansko mo\xc5\xa1tvo AC Milan. Po streljanju najstro\xc5\xbejih kazni je leta 1996 v finalu Lige prvakov izgubil proti italijanski ekipi Juventus._NEWLINE_Leta 1997 je po dobrem vodenju prevzel \xc5\xa1panskega velikana FC Barcelono, kjer se je pod njegovim vodstvom v ekipi Katalonskega prvaka razvila prava mala nizozemska kolonija. V Barceloni je osvojil dva naslova \xc5\xa1panskega prvaka (La Liga) in \xc5\xa1panski pokal (Copa del Rey). Kasneje prevzame nizozemsko reprezentanco in se mu po nesre\xc4\x8dnih kvalifikacijah neuspe uvrstiti na svetovno prvenstvo leta 2002 v Ju\xc5\xbeni Koreji in na Japonskem. Za kratek \xc4\x8das je ponovno prevzel vajeti \xc5\xa1panskega velikana FC Barcelono in kasneje je sledila selitev domov v AZ klub, kjer je prevzel funkcijo direktorja kluba. Sledila je enoletna sezona pri Bayern M\xc3\xbcnchen na Bavarskem, kjer je osvojil Bundesligo, DFB pokal in izpadel v finalu Lige prvakov. V juniju 2012 je bil ponovno izbran za selektorja Nizozemske in na Svetovnem prvenstvu leta 2014 kon\xc4\x8dal na tretjem mestu. To poletje je postal trener Manchester Uniteda in ostal na polo\xc5\xbeaju do  2016.'